Oficiālais Vēstnesis L 053 , 28/02/2003 Lpp. 0001 - 0003



Komisijas Regula (EK) Nr. 355/2003 (2003. gada 20. februāris) par atļauju izmantot avilamicīnu kā barības piedevu (Dokuments attiecas uz EEZ) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1970. gada 23. novembra Direktīvu 70/524/EEK par barības piedevām, un jo īpaši tās 9. pantu, tā kā: (1) Direktīvas 70/524/EEK 2. panta aaa) punkts nosaka, ka atļaujas izmantot antibiotikas tiek saistītas ar personu, kas atbild par to laišanu apgrozībā. (2) Minētās direktīvas 9. pants nosaka, ka vielu, kas saistīta ar personu, kura atbild par tās laišanu apgrozībā, var atļaut izmantot 10 gadus, ja ir ievēroti visi minētās direktīvas 3.a panta nosacījumi. (3) Izskatot dokumentāciju, kas iesniegta par šajā regulā aprakstītajiem antibiotiku preparātiem, konstatēts, ka minētās direktīvas 3.a pantā minētie nosacījumi ir ievēroti un produktu tādēļ saskaņā ar minētās direktīvas 9.t panta b) punktu var iekļaut 1. nodaļas atļauto barības piedevu sarakstā. Šajā saraktā ietvertas piedevas, kuru atļaujas termiņš ir 10 gadi. (4) Komisijas 2001. gada 1. jūlija Paziņojums par Kopienas stratēģiju pret rezistenci pret mikrobiem norāda efektīvas politikas elementus cīņai ar rezistenci pret mikrobiem. Viens no šādiem elementiem ir aizliegums no 2006. gada 1. janvāra barībā lietot antibiotikas kā augšanas veicinātājus. (5) Komisija ir iesniegusi priekšlikumu tādai Eiropas Parlamenta un Padomes regulai par piedevu izmantošanu dzīvnieku ēdināšanā, kas paredz pakāpeniski pārtraukt antibiotiku izmantošanu augšanas veicināšanai. Eiropas Parlaments priekšlikuma pirmajā lasījumā atbalstīja pakāpenisku pārtraukšanu. Padome 2002. gada decembrī panāca politisku vienošanos par kopējas nostājas pieņemšanu, kas paredz antibiotiku kā augšanas veicinātāju lietošanas pārtraukšanu no 2006. gada 1. janvāra. Šajā regulā paredzētās atļaujas termiņš, ņemot vērā jaunās, barības piedevas reglamentējošās regulas pieņemšanu, tādēļ, iespējams, būtiski samazināms. (6) Pastāvīgā pārtikas aprites un dzīvnieku veselības komiteja nav sniegusi labvēlīgu atzinumu, tādēļ Komisija nevarēja pieņemt noteikumus, ko tā plānoja pieņemt atbilstīgi procedūrām, kuras noteiktas minētās direktīvas 23. pantā, IR PIEŅĒMUSI ŠO REGULU. 1. pants Piedevu avilamicīnu, kas pieder pielikumā iekļautajai grupai "Antibiotikas", ir atļauts izmantot kā piedevu dzīvnieku ēdināšanā saskaņā ar pielikumā iekļautajiem nosacījumiem. 2. pants Šī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 20. februārī Padomes vārdā — priekšsēdētājs G. Drys -------------------------------------------------- PIELIKUMS Piedevas reģistrācijas numurs | Par piedevas laišanu apgrozībā atbildīgās personas vārds un reģistrācijas numurs | Piedeva (komerc-nosaukums) | Sastāvs, ķīmiskā formula, apraksts | Dzīvnieku suga vai kategorija | Maksimālais vecums | Minimālais saturs | Maksimālais saturs | Citi noteikumi | Atļaujas termiņa beigas | mg/kg kompleksās barības | mg/kg kompleksās barības | Antibiotikas Ε 717 | Eli Lilly and Company Ltd | Avilamicīns: 200 g/kg (Maxus G200,Maxus 200) Avilamicīns: | Piedevas sastāvs: Avilamicīns: 200 gaktīvās vielas/kgSojas eļļa vai minerāleļļa: 5 līdz 30 g/kgSojas pākstis, līdz 1 kgAvilamicīns: 100 g aktīvās vielas/kgSojas eļļa vai minerāleļļa: 5 līdz 30 g/kg | Tītari | — | 5 | 10 | — | 20.1.2013. | Aktīvā viela: C57-62H82-90Cl1-2O31-32,Avilamicīna A CAS nr.: 69787-79-7Avilamicīna B CAS nr.: 73240-30-9Ortosomicīngrupas oligosaharīdu maisījums, ko iegūst ar Streptomyces viridochromogenes (NRRL 2860), granulās | Sastāva attiecības: Avilamicīns A: ³ 60 %Avilamicīns A: £ 18 %Avilamicīns A + B: ³ 70 %Citi vienkāršie avilamicīni £ 6 % | --------------------------------------------------